Cyfarfu’r Cyngor Cymuned ar Fawrth 21 2019, am 7 o’r gloch yn Neuadd Santes Ursula.

Presennol ; Huw Griffith, Morgan Morgan, Islwyn Jones, Dylan Davies, Fred Jones, Margaret Lewis, Angharad Evans, Lyn Davies, Cynghorydd Rowland Rees Evans, a’r clerc

Darllenwyd cofnodion cyfarfod mis Chwefror ac arwyddwyd eu bod yn gywir.

Materion yn codi
Ymgynghoriad Cynllunio. Gwybodaeth gan y Cynghorydd Sir fod modd anfon sylwadau ar ôl y dyddiad cau a nodwyd.
Y gwartheg ar y mynydd wedi mynd oddi yno bellach.
Biniau Halen. Wedi ffonio Aberaeron eto a rhoi manylion y lleoliadau.
Dŵr ar yr hewl – wedi ffonio’r adran bwrpasol.
Gohebiaeth
Gwybodaeth am Bwyllgor Rheoli Datblygu Mawrth.
Cyngor Sir yn nodi eu ffyrdd newydd o gysylltu â chymunedau, a chynnig bod y Cysylltwr Cymunedol lleol yn dod i gyfarfod o’r Cyngor Cymuned. Penderfynwyd cadw hyn mewn cof ar gyfer y dyfodol.
Rhoddwyd sylw i’r asesiad risg a nodwyd nad oedd unrhyw newidiadau. O ran cynnal a chadw nodwyd bod angen paentio’r coed ar gysgodfan bws y pentre.
Ystyriwyd y cofrestr asedau gan ddileu’r cysgodfan bws ger Hafod Newydd ar ôl deall mai’r Cyngor Sir â’i cododd.
Penderfynwyd gofyn am gyngor ynghlŷn â’r priodoldeb o newid gwerth yr asedau ar ffurflen ariannol yr archwilwyr.
Plant cyngor yr ysgol yn gofyn am ganiatâd swyddogol, ar ffurf llythyr, i roi eu baner eco ar bolyn fflag y pentre. Darparwyd llythyr.
e-byst

Llywodraeth Cymru yn cynnig cefnogaeth ariannol ar gyfer ymgysylltu â’r gymuned a chydweithio gyda chynghorau eraill.
Cymorth cynllunio – gwybodaeth am ddigwyddiadau hyfforddi.
Ariannol

Wedi anfon ail siec am £600 i’r Clwb Ffermwyr Ifanc am dorri’r borfa.
Cais am arian wrth Cyngor ar Bopeth- awgrymwyd ysgrifennu atynt i ddweud mai ym mis Chwefror y mae’r Cyngor yn dosbarthu rhoddion.

Sieciau rhoddion i gyd wedi eu hanfon.
Ar ôl i’r sieciau i gyd gael eu cyflwyno fe ddylai bod £708.56 yn y cyfrif cyfredol a £24,326.48 yng nghyfrif 2
Trafodwyd cyfraniad i Eisteddfod Genedlaethol 2020, a phenderfynwyd anfon £200 o gyfrif rhif 2 eleni a’i ystyried eto yn y flwyddyn ariannol nesaf.

Unrhyw fater arall
Adroddwyd bod cyflwr y Llwybr Bach wedi dirywio oherwydd y dŵr sy’n llifo o’r hewl a bod angen cysylltu eto â’r Cyngor Sir.
Ychwanegwyd lleoliadau eraill ar gyfer biniau halen wrth gysylltu â’r Cyngor Sir.

Ar ôl dechrau cyfarfodydd am 7 o’r gloch am dri mis, penderfynwyd dychwelyd at yr hen amser o 8 o’r gloch o hyn ymlaen.

Dyddiad y cyfarfod nesaf Ebrill 18